Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: a 9/2001. (XII. 20.) SZCSM rendelethez
Paragraph Index: 596

2. Tájékoztatást nyújt a lehetséges szociális ellátásokról és közreműködik ezek igénybevételében A szociális gondozó és szervező legyen képes: — felvilágosítást adni az egyes szociális és jóléti ellátások formáiról, intézményrendszeréről, funkcióiról és igénybevételének módjáról, — alkalmazni a szociális területre vonatkozó alapvető jogszabályokat, — alkalmazni az államigazgatási eljárás, a szociális juttatásokhoz és szolgáltatásokhoz való hozzájutás szabályait, — átlátni a szociális juttatások pénzbeli, természetbeni és intézményi szolgáltatásainak rendszerét, — információkat szerezni a szociális ellátásokról és bemutatni az egyes ellátási formák előnyeit, hátrányait, — az önálló döntés lehetőségének megtartása mellett segíteni az ellátásban részesülőt a számára legmegfelelőbb ellátási forma kiválasztásában, igénybevételében, — az ellátásban részesülő által kiválasztott ellátások igénybevételében együttműködni az önkormányzatokkal és jóléti intézményekkel, — előgondozási feladatokat ellátni és felkészíteni az ellátásban részesülőt a területi, intézményi szociális ellátás igénybevételére, — az ellátásban részesülő megbízása alapján érdekeket képviselni.

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes